কিন্তু আমার পরীক্ষা চলছে, তাই ওনাকে যেতে না পারার কথা বলেছি। পরে আজ (গতকাল বৃহস্পতিবার) সন্ধ্যায় জোর করে ওনি আমাকে হলে নিয়ে আসে। হলে আসা মাত্রই আমাকে ১৯১ নম্বর কক্ষে নিয়ে দরজা লাগিয়ে দিয়ে শাফিন বলে, তোর ফোনটা বের কর। পরে ফোন নিয়ে ফেইসবুক লগ ইন করে বলে তারা আমাকে বলেন- তুই শিবির করিস, তুই এই পেইজে লাইক দিছোস। আমি শিবির করি না, এটা তাদেরকে বলি। তারা আমাকে মারতে থাকে। চড়-থাপ্পড় মারে। একপর্যায়ে রড দিয়েও পিঠে আঘাত করে। পরে একপর্যায়ে তারা আমার কাছে ৫০ হাজার টাকা দাবি করে বলে, যদি না দিস তবে হাড়গোড় ভেঙে পুলিশে দিয়ে দিবো। পরে আমি আমার বাবাকে ফোন দিই। বাবা ১০ হাজার টাকা পাঠায় এবং আমার বড়ো ভাই ১০ হাজার টাকা বিকাশের মাধ্যমে পাঠায়। তারা পরে আমাকে ছেড়ে দিয়ে বলে, এই কথা যদি কাউকে বলিস, তবে তোর খবর আছে।